Fidesz: óriási siker a kormány és a bankszövetség megállapodása | Belföld - Magyarország hírei | Szeged - delmagyar.hu
Belföld - Magyarország hírei > Fidesz: óriási siker a kormány és a bankszövetség megállapodása
2011.12.17. 16:27
Selmeczi Gabriella, a kormánypárt szóvivője elmondta: az elmúlt időszak intézkedéssorozatával sikerült könnyíteni a devizahitelesek helyzetén.
Mára gyakorlatilag minden devizahiteles problémáján tudnak segíteni, holott voltak viták, támadások. A szocialisták "egymillió családot sértegettek", azt állították ugyanis róluk, hogy adócsalók, akik méltatlanok a támogatásra, mert gazdagok - fogalmazott a szóvivő.
Hangsúlyozta, a devizahiteleseket érintő intézkedéseknél az alapelv a tehermegosztás volt, valamint az, hogy hosszú távú megoldás szülessen, és minden adóscsoport kapjon valamilyen segítséget. A kormány és a Magyar Bankszövetség között létrejött megállapodásból a szóvivő kiemelte azt, hogy akinek 90 napon túli tartozása van, annak a hitelét a bank forintra váltja, a tartozása negyedét pedig elengedi.
A szociálisan rászorulók ezen felül állami kamattámogatást is kapnak - tette hozzá. A megállapodás nemcsak azért jelentős eredmény, mert mindenkinek tudnak segíteni, hanem azért is, mert "a bankszövetséggel partnerek vagyunk immáron" - mondta Selmeczi Gabriella.
Arra a kérdésre, hogy kaptak-e olyan híreket, amelyek szerint a pénzintézetek továbbra is próbálják nehezíteni a végtörlesztők dolgát, a szóvivő azt válaszolta, még vannak ilyen jelzések, de optimisták, és remélik, e "lassító taktikák" már csak elszigetelt esetek.
Azzal kapcsolatban, hogy Józsa István, az MSZP frakcióvezető-helyettese szombaton pártja nevében a költségvetés visszavonását követelte, Selmeczi Gabriella úgy reagált: a szocialistákat semmi sem érdekli, csak az, hogyan okozzanak problémát a Fidesznek, hogyan gáncsoskodjanak, hogyan szerezzék vissza a hatalmat.
A fideszes politikus - aki december 31-ig nyugdíjvédelmi miniszterelnöki megbízott is - kérdésre elmondta, hogy elkezdődött az egyéni nyugdíjszámlák kidolgozása.
2. Power 2011. december 17. 21:17
„A 2/3-adnak több mint fele devizahiteles. Ez siker?”
1. tatár 2011. december 17. 16:34
„Még 1-2 ilyen siker és elérjük az etióp életszínvonalat. Amúgy ezek a szocik nagyon pengék voltak, mert belekényszerítették a fideszes nagyfőnököket is a magánnyögdíj pénztárakba és sok-sok svájci frank alapú hitelt vetettek fel vélük.:-)”
A párt szerint az őszi ülésszakkal véget ért egy korszak: már nem lehet demokráciáról beszélni,… Tovább olvasom